Nukleon

Nukleonen (vun latiensch: nucleus – de Karn) betekend de Deelken, ut de Atomkarns tohopensett sünd. Dat sünd de Protonen un de Neutronen, de beid to de Grupp vun de Hadronen tellt, wiel se ut de noch lütteren Quarks bestahn doot.

In’n wieter’n Sinn warrt ok de Antiprotonen un Antineutronen as Nukleonen betekend. Bi exootsch Atomen snackt man aver denn nich mehr von Nukleonen.

Stabile Atome hebbt in ehrn Atomkarn jümmers tomindst so veel Neutronen wie Protonen. Utnaahmen dorvun sünd blots de Waterstoff und dat 3He-Isotop. Je sworer en Atomkarn is, desto grötter warrt ok de Neutronentall in’t Verhollen to de Protonen.

Nukleonen sind ut noch lüttere Deelken tohopensett, dorüm sünd se an sik keen Elementardeelken. Jedet enkelte Nukleon besteiht ut dree Quarks:
 Protonen hebbt 2 Up Quarks un 1 Down Quark
 Neutronen hebbt 1 Up Quark un 2 Down Quarks

Kategorie:Karnphysik